CELEX: 62016TA0757
Language: el
Date: 2018-07-13 00:00:00
Title: Υπόθεση T-757/16: Απόφαση του Γενικού Δικαστηρίου της 13ης Ιουλίου 2018 — Société générale κατά ΕΚΤ [Οικονομική και Νομισματική Πολιτική — Προληπτική εποπτεία των πιστωτικών ιδρυμάτων — Άρθρο 4, παράγραφος 1, στοιχείο δ', και παράγραφος 3, του κανονισμού (ΕΕ) 1024/2013 — Υπολογισμός του δείκτη μόχλευσης — Άρνηση της ΕΚΤ να επιτρέψει στην προσφεύγουσα να μη συνυπολογίσει στον δείκτη μόχλευσης «τα ανοίγματα» που πληρούν ορισμένες προϋποθέσεις — Άρθρο 429, παράγραφος 14, του κανονισμού (ΕΕ) 575/2013 — Διακριτική ευχέρεια της ΕΚΤ — Νομικά σφάλματα — Πρόδηλη πλάνη εκτιμήσεως]

17.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/44
            
         
      Απόφαση του Γενικού Δικαστηρίου της 13ης Ιουλίου 2018 — Société générale κατά ΕΚΤ
      (Υπόθεση T-757/16) (1)
      
      ([Οικονομική και Νομισματική Πολιτική - Προληπτική εποπτεία των πιστωτικών ιδρυμάτων - Άρθρο 4, παράγραφος 1, στοιχείο δ', και παράγραφος 3, του κανονισμού (ΕΕ) 1024/2013 - Υπολογισμός του δείκτη μόχλευσης - Άρνηση της ΕΚΤ να επιτρέψει στην προσφεύγουσα να μη συνυπολογίσει στον δείκτη μόχλευσης «τα ανοίγματα» που πληρούν ορισμένες προϋποθέσεις - Άρθρο 429, παράγραφος 14, του κανονισμού (ΕΕ) 575/2013 - Διακριτική ευχέρεια της ΕΚΤ - Νομικά σφάλματα - Πρόδηλη πλάνη εκτιμήσεως])
      (2018/C 328/59)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Société générale (Παρίσι, Γαλλία) (εκπρόσωποι: αρχικώς, A. Gosset- Grainville, C. Renner και P. Kupka, στη συνέχεια, A. Gosset-Grainville, P. Kupka και M. Trabucchi και, τέλος, A. Gosset-Grainville και M. Trabucchi, δικηγόροι)
      
         Καθής: Ευρωπαϊκή Κεντρική Τράπεζα (ΕΚΤ) (εκπρόσωποι: K. Lackhoff, R. Bax και G. Bassani, επικουρούμενοι από τους H.-G. Kamann και F. Louis, δικηγόροι)
      
         Παρεμβαίνουσα υπέρ της καθής: Δημοκρατία της Φινλανδίας (εκπρόσωποι: S. Hartikainen)
      
         Αντικείμενο
      
      Προσφυγή βάσει του άρθρου 263 ΣΛΕΕ, με αίτημα την ακύρωση της αποφάσεως ECB/SSM/2016-02RNE8IBXP4ROTD8PU41/72 της ΕΚΤ, της 24ης Αυγούστου 2016, η οποία ελήφθη δυνάμει του άρθρου 4, παράγραφος 1, στοιχείο δ', και του άρθρου 10 του κανονισμού (ΕΕ) 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ 2013, L 287, σ. 63), και του άρθρου 429, παράγραφος 4, του κανονισμού (ΕΕ) 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) 648/2012 (ΕΕ 2013, L 176, σ. 1, διορθωτικά ΕΕ 2013, L 208, σ. 68, και JO 2013, L 321, σ. 6).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση ECB/SSM/2016-02RNE8IBXP4ROTD8PU41/72 της Ευρωπαϊκής Κεντρικής Τράπεζας (ΕΚΤ), της 24ης Αυγούστου 2016.
               
            
                  2)
               
               
                  Καταδικάζει την ΕΚΤ στα δικαστικά έξοδα.
               
            
                  3)
               
               
                  Η Δημοκρατία της Φινλανδίας φέρει τα δικαστικά της έξοδα.
               
            
         (1)  EE C 6 της 9.1.2017.